එහෙත් එහි ඉදිකිරීම් ආරම්භව තිබුණා පමණකි. සවස් වී ගෙන එන විට තාවකාලිකව දළදා හිමි තැන්පත් කළේ අස්ගිරිය ආදාහනමළුව ගෙඩිගේ විහාරයේය. ආදාහනමළුව ගෙඩිගේ විහාරයට ඒ නම ලැබුණේ උඩරට සිටි රජවරුන් රජ බිසෝවරුන් එහිදී දවා පුළුස්සා භෂ්මාවශේෂ කුඩා ථූප බැඳ ඒ අසල සමරු වෘක්ෂ සිටුවා තිබූ බැවිනි. එවැනි ආදාහන ථූප හා වෘක්ෂ රැසක් ආදාහනමළුව විහාරයේ විය. එහි ඇති බෝධිය චන්ද්‍රාවතී බෝධිය නමින් හඳුන්වන්නේ උඩරට රාජ්‍යය ආරම්භ කළ සේනාසම්මත වික්‍රමබාහු රජුගේ මව් බිසව සිහිවීමටයි. දළදා වැඩම වූ දා රාත්‍රිය දළදා හිමි අස්ගිරි විහාරයට අයත් ආදාහන මළුව විහාරයේ වැඩසිටි බව කඹුරුගමුවේ වජිර හිමි ලිවූ දළදා ඉතිහාසය හා සංස්කෘතිය ග්‍රන්ථයේ කියවෙයි. එහිදී අස්ගිරි මහානායක පදවිය දැරූ ගොඩමුන්නේ ධම්මානන්ද හිමි ඒ අදහස දක්වා ඇත. උඩරට ඉතිහාසය ගැන හොඳ දැනුමක් තිබූ වෝල්ටර් විමලචන්ද්‍ර මහතාද ඒ අදහස දරයි.
අස්ගිරි මහානායක පදවිය දැරුවේ කව්ද?
ගොඩමුන්නේ ධම්මානන්ද හිමි